recursal/SuperWikiNEXT-32B huggingface dataset:
दो कार्बन ब्रश (स्प्रिंग तथा विद्युतवाहक तार सहित)
ब्रश द्वारा चल परिपथ एवं अचल परिपथ के परस्पर संयोजन का योजनामूलक चित्र
इस चित्र में डीसी मोटर के कॉम्युटेटर पर लगे दो ब्रशों का कुछ भाग दिखाई पड़ रहा है। (काम्युटेटर के दाएँ एवं बाएं तरफ)
ब्रश और कॉम्युटेटर की कार्यविधि का चल-प्रदर्शन
विद्युत मशीनों के सन्दर्भ में, **ब्रश** (brush) या **कार्बन ब्रश** किसी नरम एवं विद्युतचालक पदार्थ से बना हुआ एक घनाभ के आकार की युक्ति है जो दो विद्युत परिपथों को जोड़ता है जिनमें से एक परिपथ घूर्णनशील है (विद्युत मशीन के रोटर पर) तथा दूसरा परिपथ अचल प्रायः मशीन के स्टेटर पर) स्थित होता है। उदाहरण के लिए यह ब्रश डीसी मोटर, डीसी जनित्र, अल्टरनेटर आदि में प्रयुक्त होता है।

ब्रश प्रायः ग्रेफाइट/कार्बन के पाउडर से बनाया जाता है। पाउडर को किसी प्रेस में अत्यधिक दाब पर दबाते हैं। फिर इसकी १२०० डिग्री पर सिन्टरिंग की जाती है। अन्त में इसको ग्राइन्डिंग करके सही आकार में लाया जाता है।

**उपयोग:**
----------

#### 1. विद्युत मोटर्स (Electric Motors)

कार्बन ब्रश विद्युत मोटर्स में एक महत्वपूर्ण भूमिका निभाता है। विद्युत मोटर उन्नति और ऊर्जा के संचय करने में मदद करता है। इन मोटर्स में कार्बन ब्रश, कार्बन और कोक ग्राफाइट से बना होता है, जो इलेक्ट्रिकल संपर्क की पेशकश करते हैं। यह ब्रश विद्युत मोटर की धारा और आवृत्ति को नियंत्रित करता है, जिससे मोटर की कार्यशीलता बढ़ती है। 

#### 2. जनरेटर्स (Generators)

जनरेटर्स विद्युति का उत्पादन करने के लिए उपयोग होते हैं। कार्बन ब्रश इन जनरेटर्स में विद्युतीय संपर्क का माध्यम बनाते हैं। जनरेटर्स के रोटर और स्टेटर में उपयोग होने वाले कार्बन ब्रश एक सुरक्षा और प्रबंधन तंत्र प्रदान करते हैं।

इन्हें भी देखें
---------------

* ब्रशसहित डीसी मोटर
* ब्रशरहित डीसी मशीन
* दिक्-परिवर्तक (commutator)

1. ↑  "Carbon Brush क्या है इसे मोटर में क्यों लगाते है" (अंग्रेज़ी में). 2023-07-10. अभिगमन तिथि 2023-07-10.
**भवानीपुर शक्तिपीठ** बांग्लादेश के राजशाही डिवीजन के बोगरा जिले में स्थित है। करातोया नदी के किनारे स्थित इस मंदिर को हिंदू धर्म के 51 शक्तिपीठों में गिना जाता है।

महात्म्य
--------

सती के पार्थिव शरीर को लेकर विचरते महादेव शंकर
हिन्दू पौराणिक आख्यान के अनुसार सतयुग में प्रजापति राजा दक्ष ने यज्ञ का आयोजन किया लेकिन उस यज्ञ में अपनी पुत्री सती के पति महादेव शंकर को नहीं आमंत्रित किया। सती अपने पति के इस अपमान को नहीं बर्दाश्त कर पाईं और यज्ञ के कु्ण्ड में आत्मदाह कर लिया। इस दु:खद घटना से आहत भगवान शंकर सति के पार्थिव शरीर को अपने कंधे पर रख ताण्डव नृत्य करने लगे। भगवान शिव को ऐसा करने से रोकने के लिए भगवान विष्णु ने सती के पार्थिव शरीर को सुदर्शन चक्र से खण्डित कर दिया। इसके बाद माता सती के खण्डित पार्थिव शरीर के हिस्से और आभूषण भारतीय उपमहाद्वीप के विभिन्न हिस्सों में जहां-जहां गिरे उन स्थानों को शक्तिपीठ के रूप में पूज्यनीय माना गया। इन इक्यावन शक्ति पीठों में से एक भवानीपुर शक्तिपीठ के बारे में मान्यता है कि यहां मां शक्ति के बाएं पैर का पायल गिरा था। 

भवानीपुर में शक्ति की 'अपर्णा' और कालभैरव की 'वामन' के रूप में उपासना की जाती है। बांग्लादेश में स्थित यह शक्तिपीठ हिंदुओं के लिए एक प्रमुख तीर्थ-स्थल है।

मंदिर
-----

यह मंदिर 12 बीघे के एक अहाते के बीचोबीच बना हुआ है। मंदिर प्रांगण में एक शिव मंदिर और कालभैरव का भी मंदिर स्थित है। मंदिर के उत्तर में सेवा आंगन और शंख पुकुर तालाब है, जिसका निर्माण एक स्थानीय राजघराने ने करवाया था। प्रतिवर्ष इस मंदिर प्रांगण में माघ पूर्णिमा, रामनवमी और दशहरे के अवसर पर मेला लगता है।

संपर्क मार्ग
------------

तीर्थयात्री ढाका से भवानीपुर जाने के लिए यमुना पुल का मार्ग चुन सकते हैं। इस मार्ग में सिराजगंज जिले में चंदाईकोना पार करने के बाद घोगा बो़ट टोला पहुंचकर हाइवे के किनारे वैन या कोई अन्य सवारी लेकर भवानीपुर मंदिर पहुंचा जा सकता है। बोगरा से उत्तर दिशा से आने वाले श्रद्धालु शेरपुर, मिर्जापुर से हेकर घोगा बो़ट टोला बस स्टैंड तक पहुंच सकते हैं।

प्रबन्ध
-------

इस मंदिर की देखरेख मंदिर प्रबंध समिति द्वारा किया जाता है। आजादी से पूर्व बांग्लादेश पूर्वी पाकिस्तान के रूप में पाकिस्तान का एक हिस्सा था। उस दौर में शत्रु-सम्पत्ति अधिनियम की आड़ में इस शक्तिपीठ की भूमि पर लगातार अतिक्रमण हुए। लेकिन बाद में बांग्लादेश के हिंदु श्रद्धालुओं के प्रयास से अब इस मंदिर के संरक्षण का कार्य चल रहा है।

सन्दर्भ
-------

1. 1 2  Togawa, Masahiko (2012). "Sakta-pitha". प्रकाशित Islam, Sirajul; Jamal, Ahmed A. (संपा॰). *Banglapedia: National Encyclopedia of Bangladesh* (Second संस्करण). Asiatic Society of Bangladesh.
2. ↑  "51 Shakti Peethas – A Compilation" (PDF). *VedaRahasya.Net*. मूल (PDF) से 9 दिसंबर 2017 को पुरालेखित. अभिगमन तिथि 25 नवंबर 2017.
3. ↑  "51 Shakti Peethas – A Compilation" (PDF). *VedaRahasya.Net*. मूल (PDF) से 9 दिसंबर 2017 को पुरालेखित. अभिगमन तिथि 25 नवंबर 2017.
4. ↑  "51 Shakti Peethas – A Compilation" (PDF). *VedaRahasya.Net*. मूल (PDF) से 9 दिसंबर 2017 को पुरालेखित. अभिगमन तिथि 25 नवंबर 2017.
बघेलखंड की स्थिति
**बघेलखंड**  मध्य भारत का एक क्षेत्र है। यह मध्य प्रदेश राज्य के उत्तर-पूर्वी ओर स्थित है। इसमें मध्य प्रदेश के जिले सम्मिलित हैं:

* अनूपपुर
* रीवां
* सतना
* शहडोल
* सिधी
* उमरिया
* और उत्तर प्रदेश का सोनभद्र जिला
* साथ ही पूर्वी इलाहाबाद के क्षेत्र

Regions of Uttar Pradesh

### प्रस्तावित बघेलखंड राज्य

The proposed state includes the following districts: बघेलखंड में कुछ जिले उत्तर प्रदेश के तथा कुछ मध्य प्रदेश के हैं, वर्तमान में बघेलखण्ड क्षेत्र की स्थिति बहुत ही गंभीर है। यह क्षेत्र पर्याप्त आर्थिक संसाधनों से परिपूर्ण है किन्तु फिर भी यह अत्यंत पिछड़ा है। इसका मुख्य कारण है, राजनीतिक उदासीनता। न तो केंद्र सरकार और न ही राज्य सरकारें इस क्षेत्र के विकास के लिए गंभीर हैं। इसलिए इस क्षेत्र के लोग अलग बघेलखण्ड राज्य की मांग लम्बे समय से करते आ रहे है। यूं तो बघेलखण्ड क्षेत्र दो राज्यों में विभाजित है-उत्तर प्रदेश तथा मध्य प्रदेश, लेकिन भू-सांस्कृतिक दृष्टि से यह क्षेत्र एक दूसरे से अभिन्न रूप से जुड़ा हुआ है। रीति रिवाजों, भाषा और विवाह संबंधों ने इस एकता को और भी पक्की नींव पर खड़ा कर दिया।

**मध्य प्रदेश से**

* रीवां
* सतना
* शहडोल
* सिधी
* उमरिया
* अनूपपुर
* जयसिंहनगर

**उत्तर प्रदेश से**
* उत्तरी सोनभद्र जिला
* दक्षिणी सोनभद्र जिला

| * दे
* वा
* सं
उत्तर भारत के ऐतिहासिक क्षेत्र  |
| --- |
| 
अजमेर  · 
अवध  · 
बघेलखंड  · 
बृज  · 
बुंदेलखंड  · 
दिल्ली  · 
धूंधार  · 
गढ़वाल  · 
गिर्द  · 
गोदवार  · 
हड़ौती  · 
जैसलमेर  · 
जांग्लादेश  · 
कुमाऊं  · 
मगध  · 
महाकोशल  · 
मालवा  · 
मारवाड़  · 
मेवाड़  · 
मेवात  · 
मिथिला  · 
निमाड़  · 
पूर्वांचल  · 
रोहिलखंड  · 
सीतामढ़ी  · 
शेखावाटी  · 
वागड
 |
मानविकी एवं सामाजिक विज्ञान विभाग, रुड़की की सबसी महत्वपूण जगह सजावट में दीपावली की शुभ्ह अवसर पर। 
**मानविकी एवं सामाजिक विज्ञान विभाग**, मूल रूप से अभियांत्रिकी के स्नातक पाठ्यक्रम के छात्रों को अंग्रेजी एवं सामाजिक विज्ञान पढ़ाने हेतु स्थापित किया गया था। विगत वर्षों में यह अंग्रेजी, मनोविज्ञान, अर्थशास्त्र, हिन्दी तथा रूसी आदि विषयों में अध्यापन एवं अनुसंधान पाठ्यक्रमों के साथ एक संपूर्ण विभाग के रूप में विकसित हो चुका है। अब तक विभाग से 55 शोध छात्रों को विभिन्न विषयों में पी.एच.डी. की उपाधि प्रदान की जा चुकी है, तथा वर्तमान में 15 से अधिक छात्र पी.एच.डी. पाठ्यक्रमों हेतु पंजीकृत हैं। विभाग के संकाय सदस्य संपोषित शोध परियोजनाओं तथा परामर्श कार्यों में सक्रिय रूप से सन्नद्ध हैं। 150 शोध पत्रों के अतिरिक्त अब तक संकाय द्वारा 21 पुस्तकें भी प्रकाशित की गई हैं जिन्हें विभिन्न राष्ट्रीय तथा अंतर्राष्ट्रीय पुरस्कार प्राप्त हुये हैं।

विभाग में शीघ्र ही समाजशास्त्र एवं दर्शनशास्त्र के पाठ्यक्रम आरम्भ किये जाने की संभावना है। हाल ही में पुनः संरचित पाठ्यक्रम के एक भाग के रूप में अभियांत्रिकी, प्रौद्योगिकी एवं विज्ञान की विभिन्न शाखाओं में अध्यनरत सभी स्नातक व स्नातकोत्तर छात्रों को प्रौद्योगिकी संप्रेषण विषय पढ़ाया जा रहा है। मुख्य पाठ्यक्रमों के अतिरिक्त विभाग में सभी विषयों में पूल- इलैक्टिव भी पढ़ाये जा रहे हैं। विभाग में, औद्यौगिक प्रबंध में स्नातकोत्तर डिप्लोमा भी चलाया जा रहा था जिसको 1998 में विश्वविद्यालय में प्रबंध का अलग विभाग बन जाने के बाद से बंद कर दिया गया।

छात्रों एवं शोधकर्ताओं को बेहतर संप्रेषण कौशल उपलब्ध कराने के लिये विभाग में भाषा संप्रेषण अनुसंधान एवं प्रशिक्षण प्रयोगशाला भी स्थापित की गई है। एक मनोविज्ञान प्रयोगशाला तथा एक संगणक प्रयोगशाला पहले से ही कार्यरत है। विभाग का पुस्तकालय लगभग 5000 पुस्तकों से युक्त है।

इन्हें भी देखें
---------------

बाह्य सूची
----------
**मोटापा दूर करना है तो भस्त्रिका प्राणायाम करें**

भस्त्रिका प्राणायाम

भस्त्रिका का मतलब है धौंकनी। इस प्राणायाम में सांस की गति धौंकनी की तरह हो जाती है। यानी श्वास की प्रक्रिया को जल्दी-जल्दी करना ही भस्त्रिका प्राणायाम कहलाता है।

विधि: पद्मासन या फिर सुखासन में बैठ जाएं। कमर, गर्दन, पीठ एवं रीढ़ की हड्डी को सीधा रखते हुए शरीर को बिल्कुल स्थिर रखें। इसके बाद बिना शरीर को हिलाए दोनों नासिका छिद्र से आवाज करते हुए श्वास भरें। फिर आवाज करते हुए ही श्वास को बाहर छोड़ें। अब तेज गति से आवाज लेते हुए सांस भरें और बाहर निकालें। यही क्रिया भस्त्रिका प्राणायाम कहलाती है। हमारे दोनों हाथ घुटने पर ज्ञान मुद्रा में रहेंगे और आंखें बंद रहेंगी। ध्यान रहे, श्वास लेते और छोड़ते वक्त हमारी लय ना टूटे।

लाभ व प्रभाव: इस प्राणायाम के अभ्यास से मोटापा दूर होता है। शरीर को प्राणवायु अधिक मात्र में मिलती है और कार्बन-डाई-ऑक्साइड शरीर से बाहर निकलती है। इस प्राणायाम से रक्त की सफाई होती है। शरीर के सभी अंगों तक रक्त का संचार भली-भांति होता है। जठराग्नि तेज हो जाती है। दमा, टीवी और सांसों के रोग दूर हो जाते हैं। फेफड़े को बल मिलता है, स्नायुमंडल सबल होता है। वात, पित्त और कफ के दोष दूर होते है। इससे पाचन संस्थान, लीवर और किडनी की मसाज होती है।

सावधानियां: उच्च रक्तचाप, हृदय रोगी, हर्निया, अल्सर, मिर्गी स्ट्रोक वाले और गर्भवती महिलाएं इसका अभ्यास ना करें।

विशेष: अभ्यास से पहले 2 गिलास जल अवश्य लें। शुरू-शुरू में आराम लेकर अभ्यास करें। ज्यादा लाभ उठाना हो तो इसे योग गुरु के सान्निध्य में ही करें।
**भट्ट भास्कर** आचार्य सायण के पूर्ववर्ती वेद-भाष्यकार थे। इन्होंने कृष्ण यजुर्वेद की तैत्तिरीय संहिता, तैत्तिरीय ब्राह्मण एवं तैत्तिरीय आरण्यक पर भाष्य लिखा है। इन्होंने अपने भाष्य को 'ज्ञानयज्ञ' नाम दिया है।

परिचय
-----

भट्ट भास्कर उज्जैन के निवासी थे। ये कौशिक गोत्रीय तेलुगू ब्राह्मण थे। इनके शिवोपासक होने का अनुमान किया गया है। ये आचार्य सायण एवं देवराज यज्वा के भी पूर्ववर्ती थे। सायण के पूर्ववर्ती भाष्यकार आत्मानन्द ने भी अपने भाष्य में भट्ट भास्कर का उल्लेख किया है। तेरहवीं शताब्दी के विद्वान वेदाचार्य ने अपने 'सुदर्शन मीमांसा' नामक ग्रंथ में भट्ट भास्कर का उल्लेख किया है और इनके वेद-भाष्य 'ज्ञानयज्ञ' से परिचय भी प्रकट किया है। बारहवीं शताब्दी के वैदिक विद्वान हरदत्त ने 'एकाग्नि काण्ड' के अपने भाष्य में भट्ट भास्कर के भाष्य से सहायता ली है। इन सब आधारों पर इनका समय ग्यारहवीं सदी में माना गया है। तैत्तिरीय संहिता पर लिखा गया इनका 'ज्ञानयज्ञ' नामक भाष्य अत्यंत विद्वतापूर्ण माना जाता है। इसमें प्रमाण रूप से अनेक वैदिक ग्रंथ उद्धृत किये गये हैं तथा लुप्त वैदिक निघण्टुओं से भी प्रमाण दिये गये हैं। उन्होंने अपने भाष्य में आध्यात्मिकता को भी महत्त्व दिया है। इन्होंने एक-एक शब्द के अनेक अर्थ किये हैं। वैदिकी स्वर-प्रक्रिया का इन्हें उत्तम ज्ञान था।

कृतियाँ
-------

1. **तैत्तिरीयसंहिता-ज्ञानयज्ञाख्य भाष्य** (१२ भागों में, द गवर्नमेंट ब्रांच प्रेस, मैसूर से १८९४-१८९८ ई॰ में प्रकाशित)
2. **तैत्तिरीयब्राह्मणम्-ज्ञानयज्ञाख्य भाष्य** (४ भागों में, द गवर्नमेंट ब्रांच प्रेस, मैसूर से १९०८-१९१३ ई॰ में प्रकाशित)
3. **तैत्तिरीयारण्यकम्-ज्ञानयज्ञाख्य भाष्य** (२ भागों में, द गवर्नमेंट ब्रांच प्रेस, मैसूर से १९००-१९०२ ई॰ में प्रकाशित)

इन्हें भी देखें
---------------

* ऋग्भाष्य-पदार्थ-कोष

सन्दर्भ
-------

1. 1 2  संस्कृत वाङ्मय कोश, प्रथम खण्ड, संपादक- डॉ॰ श्रीधर भास्कर वर्णेकर, लोकभारती प्रकाशन, इलाहाबाद, तृतीय संस्करण-2010, पृष्ठ-387.
2. ↑  वैदिक साहित्य और संस्कृति, आचार्य बलदेव उपाध्याय, शारदा संस्थान, वाराणसी, पुनर्मुद्रित संस्करण-2006, पृष्ठ-60.

बाहरी कड़ियाँ
-------------
2008 के भूटानी संविधान और पिछले कानून **भूटान में धर्म की स्वतंत्रता** प्रदान करते हैं; हालाँकि, सरकार ने गैर-बौद्ध मिशनरी गतिविधियों को सीमित कर दिया है, गैर-बौद्ध मिशनरियों को देश में प्रवेश करने से रोक दिया है, गैर- बौद्ध धार्मिक भवनों के निर्माण को सीमित कर दिया है और कुछ गैर-बौद्ध धार्मिक त्योहारों के उत्सव को प्रतिबंधित कर दिया है। ( महायान ) बौद्ध धर्म राजकीय धर्म है, हालांकि दक्षिणी क्षेत्रों में कई नागरिक खुले तौर पर हिंदू धर्म का पालन करते हैं । वर्ष 2015 से हिंदू धर्म को देश का राष्ट्रीय धर्म भी माना जाता है। इसलिए, सम्राट ने हिंदू मंदिरों को बनाने के लिए प्रोत्साहित किया और इस वर्ष राजा ने दशाइन (हिंदू त्योहार) मनाया जो आमतौर पर हिंदू लोगों के समुदाय के साथ बुराई पर अच्छाई की जीत के लिए जाना जाता है।
2007 के माध्यम से, महायान मान्यताओं के अनुरूप दबाव से जुड़ी हिंसा की कोई रिपोर्ट नहीं थी। न ही धार्मिक विश्वास या व्यवहार पर आधारित सामाजिक शोषण या भेदभाव की खबरें थीं। जबकि 1980 के दशक के अंत और 1990 के दशक की शुरुआत में, द्रुक्पा कग्यप्पा मानदंडों के अनुरूप अनुरूपता के लिए सामाजिक और सरकारी दबाव की पुनरावृत्ति की कोई रिपोर्ट नहीं थी।

धार्मिक जनसांख्यिकी
-------------------

लगभग दो तिहाई से तीन-चौथाई आबादी द्रुक्पा काग्यू या निंगमा बौद्ध धर्म का अभ्यास करती है, दोनों ही महायान बौद्ध धर्म के विषय हैं। आबादी का लगभग एक-चौथाई जातीय नेपाली हैं और हिंदू धर्म का पालन करते हैं। वे मुख्य रूप से दक्षिण में रहते हैं और शैव, वैष्णव, शाक्त, घनपति, पुराणिक और वैदिक विद्यालयों का अनुसरण करते हैं। रोमन कैथोलिक और प्रोटेस्टेंट और गैर-हिंसक दोनों समूहों में ईसाइयों की आबादी एक प्रतिशत से भी कम थी। बोएन, देश की एनिमिस्ट और शमनवादी विश्वास प्रणाली, प्रकृति की पूजा के चारों ओर घूमती है और बौद्ध धर्म की भविष्यवाणी करती है। बहुत कम नागरिक इस धार्मिक समूह का विशेष रूप से पालन करते हैं।

कानूनी ढांचे
------------

भूटान में धार्मिक स्वतंत्रता के बारे में सबसे आधिकारिक कानून इसका संविधान है । भूटानी कानून के अन्य सहायक कार्य धार्मिक स्वतंत्रता सुनिश्चित करने और धार्मिक निकायों को विनियमित करने के लिए महत्वपूर्ण और प्रक्रियात्मक रूपरेखा प्रदान करते हैं। भूटान में धार्मिक स्वतंत्रता भूटानी सरकार द्वारा भेदभाव, संगठनों, राष्ट्रीय सुरक्षा और सामाजिक व्यवस्था और परिवार कानून के बारे में विकसित कानूनों और नीतियों द्वारा बनाई गई है। यद्यपि भूटान की नेशनल असेंबली ने 1969 और 1979 में प्रस्तावों को पारित करके गैर-बौद्ध और गैर-हिंदू धर्मों के खुले व्यवहार पर प्रतिबंध लगा दिया था, लेकिन इसके चेहरे पर वर्तमान कानूनी ढांचा सभी के लिए धार्मिक स्वतंत्रता प्रदान करता है।

सन्दर्भ
=======

1. ↑  "Bhutan: International Religious Freedom Report 2007". United States Department of State. 2007. अभिगमन तिथि 2010-01-28.  *This article incorporates text from this source, which is in the सार्वजनिक डोमेन.*
2. ↑  Wangdi, Tempa (2011-05-10). "Former lay monks enter politics". Bhutan Observer online. मूल से 2011-07-13 को पुरालेखित. अभिगमन तिथि 2011-05-16.
3. ↑  "The Constitution of the Kingdom of Bhutan" (PDF). Government of Bhutan. 2008-07-18. मूल (PDF) से 2011-07-06 को पुरालेखित. अभिगमन तिथि 2010-10-08.
कृपया भ्रमित न हों और इसे नारायण भट्ट से भिन्न समझें।
**भट्ट नारायण** संस्कृत के महान नाटककार थे। वे अपनी केवल एक कृति वेणीसंहार के द्वारा संस्कृत साहित्य में अमर हैं। संस्कृत वाङ्मय में समुपलब्ध नाटकों में इसका विशिष्ट स्थान है। विद्वज्जन इसे नाट्यशास्त्र के सिद्धांतों के अनुकूल दृष्टिकोण से लिखा गया नाटक मानते हैं इसीलिए इसके उदाहरणों को अपने लक्षणग्रंथों में वामन, विश्वनाथ आदि ने विशेष रूप से उद्धृत किया है।

जीवन वृत्त
----------

भट्ट नारायण का जीवनवृत्त अनिश्चित है किंतु वामन और आनंदवर्धनाचार्य के ग्रंथों में वेणीसंहार के उद्धरणों से यह स्पष्ट है कि यह उनसे पूर्ववर्ती हैं। वामन का समय बेल्वल्कर ने सप्तम शताब्दी का अंतिम भाग स्वीकृत किया है। इस प्रकार नारायण अष्टम शताब्दी से पूर्व के सिद्ध होते हैं। विश्वकवि रवींद्रनाथ ठाकुर की पारिवारिक परंपरा में यह बात स्वीकृत की जाती है कि सातवीं शताब्दी के पूर्वार्ध में बंगाल के राजा आदिशूर ने इनको कान्यकुब्ज से बुलवाया था। आदिशूर ने बंगाल में पाल वंश से पूर्व राज्य किया था। एवं वे ठाकुर, कुशारी, बंद्योपाध्याय पदवी के आदिपुरूष हैं। उनके पिता का नाम क्षितीश हैं।

वेणीसंहार का परिचय
------------------

वेणीसंहार की कथावस्तु महाभारत से ली गई है। महाभारत के द्यूत प्रसंग में पांचाली द्रौपदी का भरीसभा में दु:शासन के द्वारा घोर अपमान हुआ था। दुर्योधन आदि की आज्ञा से दु:शासन उसे केश पकड़कर घसीट लाया था जिसपर उसने प्रतिज्ञा की थी कि जब तक इस अपमान का बदला नहीं चुकाया जाएगा, मैं अपने इन केशों को नहीं बाँधूगी। बलशाली भीम ने उसकी यह प्रतिज्ञा पूर्ण की और दु:शासन का वध कर रुधिर से रंगे हुए हाथों से द्रोपदी की वेणी गूँथी जिससे उसका हृदय शांत हुआ। भट्ट नाररायण ने इस कथानक को परम रमणीय नाटक के रूप में प्रस्तुत किया है। उनके निशाचित्रण इतने सजीव हैं कि उनको मनीषिवर्ग ने "निशानारायण" की उपाधि से अलंकृत किया है। नाटकीय सिद्धांतों के निदर्शन का विशेष लक्ष्य होने के कारण ही यद्यपि इसमें गतिशीलता का अभाव माना गया है तथापि इसके पद्यों में रौद्र का जो सरस प्रवाह है वह सहृदय को प्रगतिशील बनाने के लिए पर्याप्त है।
**धन्ना भगत** (जन्म 1415 ई.) एक रहस्यवादी कवि और एक वैष्णव भक्त थे, जिनके तीन भजन आदि ग्रंथ में मौजूद हैं। वह एक कृष्ण भक्त थे। उनके जन्म स्थान को लेकर मत भेद है। कुछ मान्यताओं के अनुसार उनका जन्म स्थान राजस्थान के टोंक जिले में तहसील दूनी के पास धुवा गाँवमें हिन्दू धालीवाल जाट परिवार में हुआ था। एक अन्य श्रोत ठाकुर देशराज द्वारा रचित उपन्यास "जाट इतिहास" के अनुसार इनका जन्म स्थान राजस्थान के जयपुर में फागी तहसील का चौरू गाँव है। चोरू(बडा अभिषेक के ससुराल)गांव में धन्ना जी के विशाल मंदिर का निर्माण पूरा करके दिनांक 1 जून 2022 को धन्ना जी की मूर्ति की प्राण प्रतिष्ठा कि गई ।इनका जन्म बैशाख बुदी ३ संवत 1472 (1415 ई.) को हरितवाल गोत्र के एक जाट परिवार में हुआ। इनके पिता का नाम रामेश्वर जाट व माता का नाम गंगा बाई गड़वाल था। बचपन में ही इनके पिता चौरू को छोड़कर अभयनगर जाकर रहने लगे, जिसे वर्तमान मे धुंआकला के नाम से जाना जाता है। चौरू मे भी एक हिन्दू मंदिर और एक गुरूद्वारा है।

धुंआकला में इनके स्थान पर इनका **मंदिर** और **गुरूद्वारा** बना हुुुआ है। हिन्दु व सिख धर्म के लोगों मे इनकी गहरी आस्था है।इनके मंदिर से कुुछ ही दूरी पर अरावली की पहाड़िया है जहां धन्ना भगत जी जिस गुफा में तपस्या करते थे वहां भगवान शिव का प्राचीन मंदिर स्थित है जिसे धुंधलेश्वर महादेव मंदिर के नाम से जाना जाता है। 
और सिख धर्म के ग्रंथों मे भी धन्ना भगत का उल्लेख है। भक्त धन्ना ने कोई पंथ तो नही चलाया

* जिला मुख्यालय से यह स्थान मात्र 32 किलोमीटर की दूरी पर स्थित है।यहा बाइक,कार व बस द्वारा आया जा सकता है।
* नजदीकी हवाईअड्डा जयपुर अंतर्राष्ट्रीय हवाईअड्डा है।
* नजदीकी रेलवे स्टेशन बनस्थली निवाई रेलवे स्टेशन (BNLW) है।
* इसके नजदीकी गाँवो मे घाङ,भरनी आदि है,जहाँ से यहाँ पहुंचा जा सकता है।
	+ मंंदिर धन्ना भगत - धन्ना भगत मन्दिर

*

सन्दर्भ
-------

1. ↑  "Sri Guru Granth Sahib Raags Index - Author: Bhagat Dhanna - SearchGurbani.com". *www.searchgurbani.com* (अंग्रेज़ी में). मूल से 5 जून 2020 को पुरालेखित. अभिगमन तिथि 2020-06-05.
2. ↑  "भक्त धन्ना भक्तिकाल के जाट कवि". आल अबाउट सिखस. मूल से 17 मार्च 2015 को पुरालेखित. अभिगमन तिथि 25 मार्च 2015.
3. ↑  Page 107, Guru Granth Sahib Among The Scriptures Of The World, Darshan Singh, Publication Bureau, Punjabi University, Jan 1, 2004
4. ↑  Page 60, The Encyclopedia of Sikhism (over 1000 Entries), H. S. Singha, Hemkunt Press, 2000
**मेहर जेसिया** या **मेहर जेसिया रामपाल** पूर्व मिस इंडिया और सुपर मॉडल हैं।

प्रारंभिक जीवन और पृष्ठभूमि
---------------------------

जेसिया का जन्म एक पारसी परिवार में ३० जून १९६८ को हुआ था।  वह भारतीय अभिनेता अर्जुन रामपाल की पत्नी हैं। उनका पालन पोषण मुम्बई की दादर पारसी कॉलोनी में हुआ।   उन्होंने अपनी शिक्षा जे.बी.वाचला स्कूल, मुम्बई से पूर्ण की।

कैरियर
------

जेसिया ने अपने कैरियर की शुरुआत १९८० के दशक से की, और फेमिना मिस इंडिया का खिताब जीता। जल्द ही वह भारतीय सुपर मॉडल की पहली पीढ़ी जैसे मधु सप्रे, फिरोज गुजराल, श्यामली वर्मा और अन्ना ब्रेडमेयेर का हिस्सा बन गयी।

### फिल्म कैरियर

जेसिया और अर्जुन रामपाल ने अपने निर्माण सगंठन "चेसिंग गणेशा" के माध्यम से वर्ष २००६ में प्रदर्शित फिल्म "आई सी यू" का निर्माण किया। इस फिल्म के मुख्य कलाकार थे: अर्जुन रामपाल, विपाशा अग्रवाल, सोनाली कुलकर्णी और बोमन ईरानी।

व्यक्तिगत जीवन
--------------

उन्होंने पूर्व मॉडल और वर्तमान बॉलीवुड अभिनेता अर्जुन रामपाल से १९९८ में विवाह किया। उनकी दो बेटियाँ हैं, महिका (जन्म २००२) और मायरा (जन्म २००५)।

सन्दर्भ
-------

1. ↑  "Catch-Up With The Past Miss Indias". *The Times Of India*. मूल से March 21, 2009 को पुरालेखित. अभिगमन तिथि 10 February 2010.
2. ↑  "Style wise". *The Hindu*. 4 September 2006. मूल से 18 सितंबर 2010 को पुरालेखित. अभिगमन तिथि 10 February 2010.
3. ↑  "Arjun's wife argues with auto driver". *Times of India*. 3 August 2009. मूल से 11 अगस्त 2011 को पुरालेखित. अभिगमन तिथि 10 February 2010.
4. 1 2  "Life, as Mehr Jesia knows it". DNA. Sep 20, 2008. मूल से 27 सितंबर 2013 को पुरालेखित. अभिगमन तिथि 2013-09-24.
5. ↑  Aasheesh Sharma (September 21, 2013). "Memories of a master". Hindustan Times. मूल से 30 सितंबर 2013 को पुरालेखित. अभिगमन तिथि 2013-09-24.
6. ↑  Sujata Assomull (April 25, 2009). "The magic of Mehr". India Today. मूल से 20 अप्रैल 2017 को पुरालेखित. अभिगमन तिथि 2013-09-24.
7. ↑  इंटरनेट मूवी डेटाबेस पर मेहर जेसिया
**बटला हाउस एनकाउंटर** जिसे आधिकारिक तौर पर **ऑपरेशन बाटला हाउस** के रूप में जाना जाता है। सितंबर 19, 2008 को दिल्ली के जामिया नगर इलाके में इंडियन मुजाहिदीन के आतंकवादियों के खिलाफ की गयी मुठभेड़ थी, जिसमें दो आतंकवादी आतिफ अमीन और मोहम्मद साजिद मारे गए, दो अन्य आतंकवादी सैफ मोहम्मद और आरिज़ खान भागने में कामयाब हो गए, जबकि एक और आरोपी ज़ीशान को गिरफ्तार कर लिया गया। इस मुठभेड़ का नेतृत्व कर रहे एनकाउंटर विशेषज्ञ और दिल्ली पुलिस निरीक्षक मोहन चंद शर्मा इस घटना में शहीद हो गए। मुठभेड़ के दौरान स्थानीय लोगों की गिरफ्तारी हुई, जिसके खिलाफ अनेक राजनीतिक दलों(राजनीति करने के मकसद से), कार्यकर्ताओं और विशेष रूप से जामिया मिलिया इस्लामिया विश्वविद्यालय के शिक्षकों और छात्रों ने व्यापक रूप से विरोध प्रदर्शन किया। समाजवादी पार्टी,बहुजन समाज पार्टी (बसपा) और कांग्रेस जैसे कई राजनीतिक संगठनों ने संसद में मुठभेड़ की न्यायिक जांच करने की मांग उठाई, जैसे-जैसे समाचार पत्रों में मुठभेड़ के "नए संस्करण" प्रदर्शित होने लगे।

एनकाउंटर
--------

दिल्ली पुलिस की स्पेशल सेल में मोहन चंद शर्मा इंस्पेक्टर की अगुवाई में दिल्ली पुलिस की सात सदस्यीय टीम ने एल -18, बाटला हाउस के एल -18 में अपने किराए के पते पर ही मुठभेड़ हुई, 19 सितंबर 2008 को। तब एसीपी संजीव कुमार यादव ने भी इस मुठभेड़ में महत्वपूर्ण भूमिका निभाई। टीम को विशिष्ट जानकारी मिली थी कि दिल्ली में हुए सिलसिलेवार बम धमाकों के सिलसिले में एक संदिग्ध व्यक्ति जामिया नगर के बटला हाउस इलाके के एक फ्लैट में छिपा था।

इन्हें भी देखें
---------------

* बाटला हाउस (फ़िल्म)
* इण्डियन मुजाहिदीन

सन्दर्भ
-------

1. ↑  "What happened at Batla House, the subject of a new film?". मूल से 19 अगस्त 2019 को पुरालेखित. अभिगमन तिथि 19 अगस्त 2019.
2. ↑  "Batla House Encounter: Unanswered Questions". Outlook. 23 जुलाई 2009. मूल से 31 जनवरी 2014 को पुरालेखित. अभिगमन तिथि 30 जुलाई 2013.
3. ↑  "Did you know that DCP Sanjeev Kumar Yadav gave his inputs to keep John Abraham-starrer 'Batla House' authentic?".
भारतीय प्रौद्योगिकी संस्थान, दिल्ली is ranked by *Asiaweek* as the fourth best institute in Asia in the field of science and technology**भारतीय प्रौद्योगिकी संस्थान, दिल्ली** भारत में विज्ञान‌, इंजीनियरी एवं प्रौद्योगिकी मे उच्च्त्तर अनुसंधान‌ एवं विकास के उत्कृष्ट केन्द्र के रुप‌ मे निर्मित छ: प्रौद्योगिकी स्थानों में से एक‌ है इसकी स्थापना सन १९६१ मे इंजीनियरी माहाविद्यालय को रूप‌ मे हुई थी। १९६३ में इसे ऱाष्ट्रीय‌ महत्व का संस्थान घोषित किया गया तथा इसका नाम "भारतीय प्रौद्योगिकी संस्थान दिल्ली" रखा गया तब इसे विश्वविद्यालय के समान स्तर प्राप्त हुआ जिसमें अपनी शैक्षिक‌ नीतियाँ निर्धारित‌ करने, अपनी परीक्षाएँ स्वयं आयोजित‌ करने तथा अपनी उपाधियाँ प्रदान करने की शक्ति निहित थी। संस्थान का शिलान्यास महामहिम राजकुमार फिलिप ड्यूक ऑफ‌ एडिनबर ने जनवरी १९५९ को अपने कर कमलों से किया था तत्कालीन वैज्ञानिक अनुसंधान एवम सांस्कृतिक मामलों के मंत्री प्रोफेसर हुमयूँ कबीर ने २१ अगस्त,१९६१ को संस्थान‌ का उद्घाटन किया संस्थान का औपच‌रिक उद्घाटन २ मार्च १९६८ को भारत के तत्कालीन राष्टपति डॉ॰ ज़ाकिर हुसैन ने किया।

बाह्यसूत्र
----------

आधिकारिक जालस्थल
स्थापना
-------

सन : २००३

उद्देश्य
--------

१. भारत के संविधान के अनुच्छेद ५१ (क) में दिए दिशा निर्देश के अनुसार मजहब, भाषा, सम्प्रदाय, जाति, वर्ग का भेदभाव किए बिना भारतीय समाज के हित के संवर्धन में सहायक होगा।

२. भारत में राष्ट्रहित वाली भाषा नीति को लागू कराने के लिए हर संभव प्रयास करना जिससे सबको समान अवसर प्राप्त हों, साक्षरता बढ़े व गाँवों के विकास एवं राष्ट्र के संसाधनों से जुड़ा शोध हो।

३. भारतीय संविधान की अष्टम अनुसूची में सम्मिलित भारतीय भाषाओं में आपस में ताल-मेल बढ़ाना एवं शिक्षा, व्यवसाय, शोध इत्यादि सहित जीवन के हर क्षेत्र में उनके प्रतिष्ठापन हेतु प्रचार, प्रसार, विचार विमर्श एवं जन हित याचिका सहित हर संभव प्रयास करना।

४. भारतीय संविधान की अष्टमअनुसूची में सम्मिलित भारतीय भाषाओं के प्रतिष्ठापन के लिए प्रयत्नशील संस्थाओं की संयुक्त परिषद के रूप में कार्य करना एवं उनमें समन्वय स्थापित करना है।

५. परिषद के उद्देश्यों की पूर्ति के लिए पत्र पत्रिका, प्रचार सामग्री प्रकाशित करना एवं अन्य सहायक गतिविधियों जैसे संगोष्ठियों, बैठकों एवं सभाओं का आयोजन एवं संचालन एवं दृश्य साधनों का प्रदर्शन करना।

पता
---

भारतीय भाषा प्रतिष्ठापन राष्ट्रीय परिषद् (पंजी.), एफ-६/१, सेक्टर-७ (मार्केट), वाशी, नवी मुम्बई-४००७०३
**मुन्नालाल एवं जयनारायण खेमका गर्ल्स कालेज** भारत के उत्तर प्रदेश राज्य में स्थित सहारनपुर जिले का एक महिला विद्यालय है जिसमें स्नातकोत्तर शिक्षा तक की व्यवस्था है। इस विद्यालय की स्थापना पद्मश्री सेठ बद्री प्रसाद बाजोरिया की प्रेरणा से बृज ट्रांसपोर्ट कम्पनी, सहारनपुर के मालिक स्वर्गीय सेठ मुन्ना लाल द्वारा दान की गई एक लाख रुपये की धनराशि से हुआ था। स्थानीय जे. बी.एस गर्ल्स कालेज के संस्थापक सचिव लाला राज किशोर अग्रवाल ने उक्त कॉलेज का भवन कक्षाएँ लगाने हेतु प्रदान कर इस नवजात संस्था को सहयोग दिया और वे सेठ बद्रीप्रसाद बाजोरिया के अनुरोध पर इस संस्था के भी संस्थापक सचिव बने। उत्तर भारत की इस शिक्षण संस्थान की प्रथम प्राचार्या कु० अ० कमला थीं। १९७० में मैसर्स मामचन्द राधाकिशन की ओर से स्वर्गीय श्री जयनारायण खेमका की स्मृति में १,३०,००० रुपये की धनराशि दान देने के फलस्वरूप इस महाविद्यालय का नाम मुन्ना लाल एण्ड जयनारायण खेमका गर्ल्स कालेज कर दिया गया। जो संस्था मुन्ना लाल डिग्री कालेज के नाम से मात्र ४ शिक्षिकाओं और ९६ छात्राओं के साथ उधार के भवन में शुरु हुईं थीं, आज पूरे जनपद में छात्राओं के लिये स्नातक और स्नातकोत्तर शिक्षण का आधार स्तंभ है। वर्ष १९६६ में शुरु हुई इस शिक्षण संस्था ने १९९१-९२ में अपना रजत जयंती वर्ष राज्यपाल महोदय, उत्तर प्रदेश के सभापतित्व में मनाया। 

वर्तमान में चिलकाना चुंगी के पास २८,७६४ वर्ग गज़ में स्थित इस संस्था के पास पांच भवन हैं- प्रशासकीय कक्ष, शिक्षण कार्य का मुख्य भवन, पुस्तकालय भवन, जलपान गृह, कम्प्यूटर लैब तथा सभागार। सभागार निर्माण में सहयोग देने पुन: बाजोरिया परिवार आगे आया और श्री शिवशंकर बाजोरिया (प्रधान कार्यकारिणी समिति) की प्रेरणा से २,१०,००० रुपये की धनराशि श्री राघवेन्द्र, चैरिटेबल ट्रस्ट, कलकत्ता से प्राप्त हुई। १९९१-९२ में विश्वविद्यालय अनुदान आयोग के सहयोग से स्टाफ़ क्वार्टर्स का निर्माण हुआ। विश्वविद्यालय अनुदान आयोग के सहयोग से गृह विज्ञान प्रयोगशाला विस्तार का कार्य एवं संस्कृत विभाग के लिये एक अध्ययन कक्ष का निर्माण हुआ। कालेज में ९ विषयों में स्नातकोत्तर शिक्षण और ११ विषयों में स्नातक स्तर पर शिक्षा प्रदान की जाती है। सत्र १९९५-९६ में एम. ए. (ड्राईंग एवं पेण्टिंग) तथा सत्र २००१-०२ में एम. ए. गृह विज्ञान एवं वाणिज्य विषयों में भी कक्षायें प्रारंभ हो गईं हैं। एन. सी. सी, रेंजर ग्रुप, पर्यावरण एवं एन. एस. एस की इकाई भी यहाँ है तथा खेलों के लिये भी विशेष सुविधाएँ हैं। इन सभी इकाईयों के लिए अलग कक्षों की व्यवस्था है। राज्य सरकार के पिछड़ा कल्याण वर्ग द्वारा महिला छात्रावास निर्माणाधीन है, राष्ट्रीय नाट्य विद्यालय, नई दिल्ली द्वारा महाविद्यालय को अपने विस्तार कार्यक्रम में शामिल किया गया है। महाविद्यालय का प्रवक्ता वर्ग शिक्षा जगत में होने वाले परिवर्तनों के अनुरूप छात्राओं के व स्वयं के विकास के लिए गतिशील रहता है। यह महाविद्यालय NAAC गुणवत्ता मानक B+ प्राप्त करने वाला सहारनपुर जनपद का प्रथम महाविद्यालय है।

सन्दर्भ
-------

1. ↑  "मुन्नालाल गर्ल्स डिग्री कॉलेज, सहारनपुर". संस्थान का आधिकारिक जालस्थल. मूल से 18 दिसंबर 2014 को पुरालेखित. अभिगमन तिथि ३० सितंबर २००९. `|access-date=` में तिथि प्राचल का मान जाँचें (मदद)
**ठाकोर मनसा सिंहजी खांट** (अंग्रेजी: Thakor Mansa Singhji Khant) गुजरात के खांट कोली थे। मनसा ने गुजरात मे मुग़लों के खिलाप विद्रोह कर दिया था।
जूनागढ़ रियासत का नवाब गुजरात सल्तनत में फौजदार था तो मनसा खांट ने जूनागढ़ रियासत में उत्पात मचा दिया था। मनसा खांट ने कोलियों को इकट्ठा किया और जंग का ऐलान कर दिया।
मनसा खांट ने जूनागढ़ के नवाब से ऊपरकोट किला छीन लिया। इसके बाद जूनागढ़ रियासत में मुस्लिम बहुल गॉंवों में हिंदुओं का परचम लहराया।
ग्यारह महीने तक जूनागढ़ के नवाब ने सभी तरह की कोसिस की लेकिन मनसा खांट को नही रोक पाए। जूनागढ़ सरकार ने नए नए नियम बनाये, नए तरीके सपनये लेकिन कुछ भी फायदा नही हुआ।
जूनागढ़ के नवाब ने गोंडल रियासत के राजा ठाकुर हालोजी संग्रामजी जडेजा से मदद मांगी साथ ही अरब जमादार शेख अब्दुल्ला ज़ुबैदि से भी सेना मांगी।
इसके बाद तीनों सेनाओं ने मिलकर ऊपरकोट किले पर हमला कर दिया और ठाकोर मनसा सिंहजी खांट को हरा दिया।

सन्दर्भ
-------

1. ↑  Williams, Raymond Brady; Trivedi, Yogi (2016-05-12). *Swaminarayan Hinduism: Tradition, Adaptation, and Identity* (अंग्रेज़ी में). Oxford University Press. आई॰ऍस॰बी॰ऍन॰ 9780199089598.
2. ↑  *मनसा खांट* (PDF). मूल से 27 मार्च 2019 को पुरालेखित (PDF). अभिगमन तिथि 19 सितंबर 2019.
**मुनीस्वरारी** **(मुन्नेश्वर** या **मुनेश्वरन** भी लिखा जाता है) एक हिंदू देवता है जिसे भारतीय राज्यों आंध्र प्रदेश, तमिलनाडु, महाराष्ट्र और कर्नाटक में अधिकांश शैव परिवारों में एक पारिवारिक देवता के रूप में पूजा जाता है। उनका नाम "मुनि" का एक संयोजन है, जिसका अर्थ है *संत*, और "ईश्वर", जिसका अर्थ है *शिव ,* हिंदू देवताओं में सर्वोच्च।

पूजा
----

मुनीस्वरारी की पूजा कर्नाटक, आंध्र प्रदेश के चित्तूर जिले, वेल्लोर जिले के गुडियाट्टम और भारत में तमिलनाडु के उत्तरी भाग में की जाती है, और इससे भी अधिक मलेशिया, सिंगापुर, त्रिनिदाद और टोबैगो, गुयाना और सूरीनाम में, जहां कई मंदिर समर्पित हैं। उसे।[*किसके अनुसार?*] ] श्रीलंका के मध्य प्रांत में कई छोटे मंदिर हैं, जहां बहुत से तमिल भाषी लोग रहते हैं। ब्रिटिश औपनिवेशिक काल के दौरान, लोग देवता को श्रीलंका ले आए।

चूंकि उनका हथियार त्रिशूल है, इसलिए मुनीस्वरारी मंदिरों में जमीन में एक त्रिशूल रखा गया है। नींबू को अक्सर त्रिशूल के किनारों पर रखा जाता है। भारत के अधिकांश गांवों में, देवता को एक पत्थर रखा जाता है।[*स्पष्ट करें*] जब मुनीस्वरारी की मूर्तियों का उपयोग किया जाता है, तो उन्हें अन्य भारतीय मंदिरों में काले ग्रेनाइट की मूर्तियों के विपरीत, चमकीले रंगों से चित्रित किया जाता है। उनकी मूर्ति अन्य देवताओं की मूर्तियों के विपरीत धोती पहनी हुई है।[]

मुनीस्वरारी को आम तौर पर या तो एक उग्र देवता या शांतिपूर्ण देवता के रूप में पूजा जाता है; जो लोग उसके भयंकर रूप की पूजा करते हैं, उन्हें भेड़ और मुर्गे जैसे जानवर चढ़ाते हैं। यह भी कहा जाता है कि मुनीस्वरन के सात मुख्य गुण हैं, इस प्रकार उन्हें सात मुख्य रूपों में पूजा जाता है जो शिवमुनि, महामुनि, तवमुनि, नादमुनि, जदामुनि, धर्ममुनि और वजमुनि हैं। हालांकि कैरिबियन में, विशेष रूप से त्रिनिदाद और टोबैगो और गुयाना में, उन्हें स्थानीय रूप से मुनेश प्रेम बाबा कहा जाता है।

```
 
```

यह सभी देखें
------------

* मुनिन्दिक
* हिंदू मंदिरों की सूची

संदर्भ
------

 

1. ↑  "Brahma, Vishnu, Shiva, the Highest Gods of Hinduism". *www.hinduwebsite.com* (अंग्रेज़ी में). अभिगमन तिथि 2020-05-15.
2. ↑  "Muneeswaran, Muniswaran Hindu God, Importance of Muneeswaran". *www.astroved.com*. अभिगमन तिथि 2020-12-06.
3. ↑  Dhevee (2017-05-30). "Muniswaran Gayatri Mantra". *Dhevee.org* (अंग्रेज़ी में). मूल से 24 जून 2021 को पुरालेखित. अभिगमन तिथि 2020-12-06.

बाहरी कड़ियाँ
-------------

* Muniswarar.com - ऑनलाइन अय्या मंदिर
* Archived 2008-03-18 at the Wayback Machine
* अंबे मुनीस्वरारी - श्री मुनीस्वरारी के बारे में बहुत सारी जानकारी वाली साइट
* 
*
**मुनेओ तोकुनागा** (徳永 宗雄, *Tokunaga Muneo*, *तोकुनागा मुनेओ* ) एक जापानी भारतविद थे। उन्होंने हार्वर्ड विश्वविद्यालय के डॉक्टरेट कार्यक्रम के स्नातक किया, और फिर क्योटो विश्वविद्यालय के भारतविद्या विभाग में पढ़ाया। रामायण और महाभारत को डिजिटल प्रारूप देने का श्रेय उन्हें दिया जाता है।

जीवनी
-----

तोकुनागा संस्कृत और वेदों के विशेषज्ञ थे और भारतीय भाषाओँ पर दुनिया के अग्रणी जानकारों में से एक थे []
 वे भारतीय महाकाव्यों के विद्वान माने जाते थे, और 1994 में पूना क्रिटिकल एडिशन पर आधारित महाभारत के एएससीआईआई प्रारूप में उन्होंने दुनिया को महाभारत का पहला डिजिटल, खोज योग्य पाठ प्रदान किया। इसे बाद में जॉन डी॰ स्मिथ ने संशोधित किया। तोकुनागा ने बड़ौदा क्रिटिकल संस्करण पर आधारित एक अन्य भारतीय महाकाव्य, रामायण का भी अनुवाद किया, जो स्मिथ के अपने संशोधित डिजिटल संस्करण का आधार बना।  वे जापानी और तमिल भाषाओं को जोड़ने वाले सुसुमु ओऽनो के सिद्धांतों के घोर आलोचक थे।

लिंक
----

* सियानी-तोकुनागा मुनो (किताबें)

टिप्पणियाँ
----------

1. ↑  John Smith, Towards a machine-readable Mahabharata Archived 2007-11-13 at the Wayback Machine
2. ↑  Tokunaga Muneo,*Nihongo to Tamirugo* Gengo Kenkyū No. 2
यह धनुष के साथ प्रयुक्त होने वाला एक अस्त्र है जिसका अग्र भाग नुकीला होता है।

**बाण** का सर्वप्रथम उल्लेख ऋग्वेद संहिता में मिलता है। इषुकृत् और इषुकार शब्दों का प्रयोग सिद्ध करता है कि उन दिनों बाण-निर्माण-कार्य व्यवस्थित व्यवसाय था। ऋग्वेदकालीन लोहार केवल लोहे का काम ही नहीं करता था, बाण भी तैयार करता था। बाण का अग्र भाग लोहार बनाता था और शेष बाण-निर्मातानिकाय बनाता था।

ऐतरेय ब्राह्मण (ई. पू. 600 वर्ष) में देवताओं के धनुष का रोचक वर्णन मिलता है। देवताओं ने सोमयज्ञ के उपसद् में एक धनुष तैयार किया। धनुष का अग्रभाग अग्नि, आधार सोम, दंड विष्णु और पंख वरुण था।

बाण का नाम शर कैसे पड़ा, इसका वर्णन शतपथ ब्राह्मण में मिलता है। जब वृत्रासुर पर इंद्र ने वज्र चलाया तब वज्र के चार खंड हो गए - स्फाय, यूप, रथ और अंतिम भाग शर के रूप में धरती पर गिर पड़ा। टूटने के कारण इनका नाम शर पड़ा। उसमें यह भी लिखा है कि बाण का शीर्ष वैसा ही है जैसे यज्ञ के लिए अग्नि।

अग्निपुराण में बाण के निर्माण का वर्णन है। यह लोहे या बाँस से बनता है। बाँस सोने के रंग का और उत्तम कोटि के रेशोंवाला होना चाहिए। बाण के पुच्छभाग पर पंख होते हैं। उसपर तेल लगा रहना चाहिए, ताकि उपयोग में सुविधा हो। इसकी नोक पर स्वर्ण भी जड़ा होता है।

हरिहरचतुरंग के अनुसार बाण तालतृण के दंत, शृंग या शारभ द्रुम (साल या वेणु) के बनते थे। विष्णुधर्मोत्तर में उनके धातु के, शृंग के तथा दारु (बाँस) के बने होने का उल्लेख है। इससे सिद्ध होता है कि ज्यों ज्यों समय बीतता गया पुरानी चीजें छोड़ दी गई। धातु का उपयोग महत्व का है और युद्धकला का अंतिम विकास है।

अग्निपुराण में उत्कृष्ट, सामान्य और निकृष्ट तीन प्रकार के बाणों की पहचान दी है। बाण को निर्मुक्त करने के लिए उसके पंखदार सिरे को अँगूठे की सहायता से पकड़ना चाहिए। उत्कृष्ट बाण के दंत की माप 12 मुष्टि (1 मुष्टि संभवत: 1 पल के बराबर थी), सामान्यकी 11 मुष्टि और निकृष्ट की 10 मुष्टि होती थी। मनु ने भी इन आयुधों का उल्लेख किया है। कालिदास ने तेज, गहरे और दृढ़ दंडों का वर्णन किया है : वेणु, शर, शलाका, दंडसार और नाराच। कुछ बाणों पर लोहे की नोक की, कुछ पर काटने के लिए अस्थि की नोक की और कुछ पर छेदने के लिए लकड़ी की नोक की व्यवस्था रहती थी। जो धनुर्धर आधे अंगुल मोटी धातु की पट्टी को अथवा चमड़े की 24 परतों को बेध देता था, वह अत्यत कुशल माना जाता था।

इन्हें भी देखें
---------------

* धनुष
**भारतीय विज्ञान शिक्षा एवं अनुसन्धान संस्थान, ब्रह्मपुर** (**IISER ब्रह्मपुर**) ओडिशा के ब्रह्मपुर में स्थित एक सार्वजनिक अनुसंधान और शिक्षा संस्थान है। यह भारत के ७ भारतीय विज्ञान शिक्षा एवं अनुसन्धान संस्थानों में से एक है। उच्च वैज्ञानिक शिक्षा एवं अनुसन्धान को बढ़ावा देने तथा पूर्व-स्नातक एवं परास्नातक स्तर पर वैज्ञानिक खोज को बढ़ावा देने के उद्देश्य से इसकी स्थापना मानव संसाधन विकास मंत्रालय द्वारा की गयी थी। भारत सरकार द्वारा यह संस्थान 'राष्ट्रीय महत्व के संस्थान' के रूप में मान्य है। सन २०१६-१७ के अगस्त माह से इस संस्थान ने कार्य करना आरम्भ किया था।

इतिहास
------

सन २००६ में मानव संसाधन विकास मंत्रालय ने 'राष्ट्रीय महत्व के संस्थानों' की श्रेणी में भारतीय विज्ञान शिक्षा एवं अनुसन्धान संस्थानों की स्थापना की घोषणा की थी। इसका उद्देश्य मूलभूत विज्ञानों में गुणवत्तापूर्ण शिक्षा एवम अनुसन्धान को बढ़ावा देना था। उसी वर्ष पुणे और कोलकाता के भारतीय विज्ञान शिक्षा एवं अनुसन्धान संस्थान काम करना शुरू कर दिये। इसके बाद मोहाली का संस्थान सन २००७ में, भोपाल और त्रिवेन्द्रम के संस्थान सन २००८ में, तिरुपति का संस्थान सन २०१५ में, तथा ब्रह्मपुर का संस्थान सन २०१६ में कार्य करना आरम्भ किए।

कैम्पस
------

ब्रह्मपुर का भारतीय विज्ञान शिक्षा एवं अनुसन्धान संस्थान अस्थायी रूप से ब्रह्मपुर के शासकीय आईटीआई के परिसर में काम कर रहा है। इसका स्थायी परिसर ब्रह्मपुर के पास लौदीग्राम में निर्माणाधीन है।

शैक्षणिक कार्यक्रम
------------------

आईआईएसईआर ब्रह्मपुर अभी एकीकृत बीएस-एमएस कार्यक्रम, एकीकृत पीएचडी और पीएचडी कार्यक्रम प्रस्तुत कर रहा है। इस कार्यक्रम में प्रवेश एक संयुक्त प्रवेश कार्यक्रम के माध्यम से तथा अन्य IISER के समन्वय से किया जाता है।

यहाँ पर विज्ञान के छात्रों को पञ्चवर्षीय द्वि-उपाधि कार्यक्रम में प्रवेश दिया जाता है जो निम्नलिखित विषयों में है-

### विभाग

इस संस्थान में चार विभाग हैं जिनमें बीएस.-एम्.एस. की द्बैत-उपाधि, एकीकृत पी.एच. डी. एबं पी.एच. डी डिगियाँ प्रदान की जातीं हैं। ये चार विभाग ये हैं-

१. जीवविज्ञान विभाग (Department of Biological Sciences)
२. रसायनन विज्ञान विभाग (Department of Chemical Sciences)
३. गणित विभाग (Department of Mathematical Sciences)
४. पदार्थ विज्ञान विभाग (Department of Physical Sciences)

इन्हें भी देखें
---------------

* भारतीय विज्ञान शिक्षा एवं अनुसन्धान संस्थान

बाहरी लिंक
----------

* IISER Website Archived 2021-03-24 at the Wayback Machine

संदर्भ
------

1. ↑  "Background". मूल से 12 नवंबर 2016 को पुरालेखित. अभिगमन तिथि 11 मार्च 2021.
2. ↑  "About IISERs". मूल से 25 मार्च 2021 को पुरालेखित. अभिगमन तिथि 12 मार्च 2021.
'Dabawala's' competing in 'Mumbai Cyclothon-2010'
**डब्बावाला** या **डब्बेवाले** ऐसे लोगोंॱ का एक समूह है जो भारत मेंॱ ज्यादातर मुंबई शहर मेॱ काम कर रहे सरकारी और गैर-सरकारी कर्मचारियों को दोपहर का खाना कार्यस्थल पर पहुँचाने का काम करता है।

मुंबई डब्बावाला से जुड़ी खास जानकारी
------------------------------------

* 1890 में मुंबई डब्बावाला की शुरुआत
* 2 लाख लोगों को खाने की सप्लाई
* तीन घंटे के अंदर खाना घर से लेकर दफ्तर तक पहुंचता है
* हर रोज 60 से 70 किलोमीटर तक का सफर तय
* खाने की सप्लाई के लिए 600 रुपये महीना खर्च
* खाने की सप्लाई में साइकिल और मुंबई की लोकल ट्रेन की मदत होती है
* काम में जुड़े प्रत्येक कर्मचारी को 9 से 10 हजार रुपये मासिक मिलता है
* साल में एक महीने का अतिरिक्त वेतन बोनस की तोर पर लेते है.
* नियम तोड़ने पर एक हजार फाइन लगता है
* डबेवाले संघटन के जनरल सेक्रेटरी स्व.गंगाराम तलेकर के कार्यकाल मे डबेवाला संघटन को अनेक पुरस्कार मिले. जिसमे सिक्स सिग्मा, आय,एस,ओ,प्रमाणपत्र है.

  

  

### मुंबई डब्बावाला के नियम

* + काम के समय कोई व्यक्ति नशा नहीं करेगा
	+ हमेशा सफेद टोपी पहननी होगी
	+ बिना पूर्व सूचना दिए कोई छुट्टी नहीं मिलेगी
	+ हमेशा अपने साथ आई कार्ड रखना होगा

समय की पाबंदी
-------------

बई में करीब पांच हजार डब्बवाले रोजाना दो लाख टिफिन की डिलीवरी करते हैं। इस सेवा की सबसे बड़ी खासियत है, समय पर डिलीवरी। डब्बावाले कभी लेट नहीं होते। आप ट्रेन की देरी या फिर किसी वजह से ऑफिस में लेट हो सकते हैं, पर डब्बावाला हमेशा समय पर आपका टिफिन लेकर हाजिर हो जाता है। डब्बावाले हर दिन दो लाख टिफिन की डिलीवरी करते हैं, पर टिफिन की पहचान में कभी कोई गड़बड़ी नहीं होती है। टिफिन पर इस तरह कोडिंग की जाती है कि जिसका टिफिन है, उसे ही मिलता है। डिलीवरी करने वाले डब्बावाले बहुत ज्यादा पढ़े-लिखे नहीं हैं, किंतु टिफिन डिलीवरी में किसी तरह की गड़बड़ी की गुंजाइश नहीं होती।

अन्ना हज़ारे का समर्थन
----------------------

नूतन डब्बावाला ट्रस्ट के सचिव किरण गवांडे ने कहा कि अगत २०११ के एक शुक्रवार को टिफिन न पहुंचाकर संस्था ने अपनी 120 साल पुरानी परम्परा को पहली बार तोड़ चुकी हैं और इसका कारण यह है कि भ्रष्टाचार के विरुद्ध अन्ना के प्रयासों और भूक हड़तालों के प्रति समर्थन जताने की छोटी सी कोशिश है।

सन्दर्भ
-------

1. ↑  "संग्रहीत प्रति". मूल से 2 मार्च 2014 को पुरालेखित. अभिगमन तिथि 26 फ़रवरी 2014.
2. ↑  "संग्रहीत प्रति". मूल से 1 मार्च 2014 को पुरालेखित. अभिगमन तिथि 26 फ़रवरी 2014.
3. ↑
4.
**भारतीय वित्तीय प्रणाली कोड** (आईएफएस कोड या आईएफएससी) एक अक्षरांकीय कोड है जो भारत में इलेक्ट्रॉनिक फंड ट्रांसफर की सुविधा उपलब्ध कराता है। यह कोड भारत की दो मुख्य भुगतान और निपटान प्रणालियों, तत्काल सकल निपटान (आरटीजीएस) और नेशनल इलेक्ट्रॉनिक फंड ट्रांसफर (एनईएफटी) में भाग लेने वाली बैंक शाखाओं को विशिष्ट रूप से चिन्हित करता है। यहाँ देखे NEFT क्या है पूरी जानकरी

प्रारूप
-------

आईएफएससी कोड एक 11 कैरेक्टर का कोड है जिसमें पहले चार ऐल्फाबेट बैंक का नाम दर्शाते हैं, और अंतिम छः कैरेक्टर (आम तौर पर अंक, परन्तु ऐल्फाबेट भी हो सकते हैं) शाखा दर्शाते हैं। पाँचवा कैरेक्टर 0 (शून्य) है व भविष्य के उपयोग के लिए सुरक्षित है। बैंक का आईएफएस कोड एनईएफटी और आरटीजीएस सिस्टम द्वारा गंतव्य बैंकों/शाखाओं को संदेश भेजने के लिए प्रयोग किया जाता है।
आईएफएस कोड का प्रारूप निम्न है: 

| 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- |
| बैंक कोड | 0 | शाखा कोड |

आईएफएस कोड की सूची
------------------

आईएफएस कोड की बैंक-वार सूची हर उस बैंक शाखा में उपलब्ध है जो अंतर बैंक इलेक्ट्रॉनिक फंड ट्रांसफर में भाग लेती है। भारतीय रिज़र्व बैंक की वेबसाईट पर आई.एफ.एस कोड की सूची व उन बैंक शाखाओं की सूची उपलब्ध है जो नेफ्ट/आर.टी.जी.एस में भाग लेती हैं। सभी बैंकों को यह भी सूचित किया गया है कि वे अपनी ग्राहकों को जारी चेकबुक पर अपनी बैंक शाखा का आई.एफ.एस कोड छापें।

संदर्भ
------

1. ↑  "RTGS/NEFT - FAQ". भारतीय स्टेट बैंक. पृ॰ question 9. मूल से 16 April 2012 को पुरालेखित. अभिगमन तिथि 2 August 2012.
2. ↑  "FAQs : NEFT system". Reserve Bank of India. 31 January 2012. मूल से 4 अगस्त 2012 को पुरालेखित. अभिगमन तिथि 2 August 2012.
3. ↑  National Electronic Funds Transfer Archived 2011-06-22 at the Wayback Machine भारतीय रिज़र्व बैंक
**मदीना गुलगुन** (अज़रबैजान: Mədinə Gülgün), जन्म नाम मदीना नुरुल्ला क़िज़ी अलकबरज़ादेह (17 जनवरी 1926, बाकू - 17 फरवरी 1991, बाकू), एक ईरानी-अज़रबैजान कवि थी।

प्रारंभिक जीवन और राजनीतिक भागीदारी
-----------------------------------

गुलगुन का जन्म एक ईरानी अज़ेरी मजदूर के परिवार में हुआ था और बाकू में प्राथमिक और मध्य विद्यालय शिक्षा पूरी की थी। 1938 में, अपनी ईरानी नागरिकता के कारण विदेशी माने जाने के कारण, उनके परिवार को सोवियत संघ छोड़ने के लिए मजबूर किया गया और वह गुलगुन पिता के गृहनगर अर्दबील में चली गई। ग्रेजुएशन करने के बाद मदीना गुलगुन ने एक स्थानीय फैक्ट्री में एक एटर के रूप में काम किया और अज़री भाषा के अख़बारों अजरबैजान और वतन योलुंडा के लिए एक रिपोर्टर के रूप में काम किया। 1940 के दशक में, वह तबरीज़ में अज़रबैजान डेमोक्रेटिक पार्टी की सदस्य बन गईं और ईरानी अजरबैजान में सोवियत समर्थित कम्युनिस्ट आंदोलन में शामिल हो गईं, जिसके कारण अल्पकालिक अज़रबैजान पीपुल्स सरकार की स्थापना हुई। सरकार के पतन के बाद, उसे और अन्य प्रमुख डेमोक्रेट को सोवियत एजेंसियों की मदद से बाकू में ले जाया गया, जबकि उसके परिवार को निर्वासन में मध्य ईरान भेजा गया था।

कविता
-----

मदीना गुलगुन ने अपनी किशोरावस्था में कविताएं लिखना शुरू कर दिया था। उसका छद्म नाम गुलगुन, जाफ़र जब्बारली के नाटक ओड गलिनी ("द फायर ब्राइड") के नाम से आता है। बाकू में वापस जाने के बाद, उसे अजरबैजान के राज्य शैक्षणिक संस्थान में भर्ती कराया गया, जहां भाषा और साहित्य के अध्ययन किए गए। 1950 में, उन्होंने कवि बलश अज़ेरोग्लू से शादी की। दो बेटों, एराज़ और एतिबार को जन्म देने के बाद, मदीना गुलगुन ने एक प्रकाशन गृह में नौकरी छोड़ दी और खुद को अपने परिवार के लिए समर्पित कर दिया, जबकि कविताएं लिखना जारी रखा (जो बाद में प्रकाशित हुई थी) बाकू, मास्को और तब्रीज़ में)। प्रेम और देशभक्ति उनकी कविता के मुख्य विषय थी। गुलगुन की कुछ कविताएँ (जैसे सैन गैल्माज़ पुराना) भी गीत के बोलों में बनाई गई थीं।

सन्दर्भ
-------

1. ↑  İnanma, desələr öləcəyəm mən Archived 2007-09-28 at the Wayback Machine by Tarana Maharramova. *Kaspi*. 23 January 2006
ब्रुक्सिज्म अत्यधिक दांत पीसने या जबड़े का भिंचने की समस्या है। यह एक मौखिक पैराफंक्शनल गतिविधि है ; यानी, इसका खाने या बात करने जैसे सामान्य कार्य से कोई संबंध नहीं है। ब्रुक्सिज्म एक सामान्य व्यवहार है; सामान्य जनसंख्या में प्रसार की रिपोर्ट 8% से 31% तक है। कई लक्षण आमतौर पर ब्रुक्सिज्म से जुड़े होते हैं, जिनमें जबड़े की मांसपेशियों में दर्द, सिरदर्द, अतिसंवेदनशील दांत, दांत घिसना और दांतों की बहाली में क्षति (जैसे मुकुट और भराई) शामिल हैं। रोगी को स्थिति के बारे में जानकारी के बिना, लक्षण न्यूनतम हो सकते हैं। यदि कुछ नहीं किया जाता है, तो कुछ समय बाद कई दाँत खराब होने लगते हैं, यहाँ तक कि पूरा दाँत ख़त्म हो जाता है।

ब्रुक्सिज्म के दो मुख्य प्रकार हैं: एक नींद के दौरान होता है (रात में ब्रुक्सिज्म) और एक जागने के दौरान होता है (जागृत ब्रुक्सिज्म)। दांतों की क्षति दोनों प्रकार में समान हो सकती है, लेकिन नींद में ब्रुक्सिज्म के लक्षण जागने पर बदतर हो जाते हैं और दिन के दौरान उनमें सुधार होता है, और जागृत ब्रुक्सिज्म के लक्षण जागने पर बिल्कुल भी मौजूद नहीं हो सकते हैं, और फिर बदतर हो जाते हैं। दिन।

ब्रुक्सिज्म के कारणों को पूरी तरह से समझा नहीं गया है, लेकिन संभवतः इसमें कई कारक शामिल हैं। महिलाओं में अवेक ब्रुक्सिज्म अधिक आम है, जबकि पुरुष और महिलाएं स्लीप ब्रुक्सिज्म से समान अनुपात में प्रभावित होते हैं। माना जाता है कि अवेक ब्रुक्सिज्म के कारण स्लीप ब्रुक्सिज्म से भिन्न होते हैं। कई उपचार उपयोग में हैं, हालांकि किसी विशेष उपचार के लिए मजबूत प्रभावकारिता के बहुत कम सबूत हैं।
**माया बर्मन** का जन्म 1971 मे हुआ।  वह एक भारतीय मूल की फ्रांसीसी कलाकार हैं।

जीवनी
-----

माय बर्मन का जन्म फ्रांस के लॉट एट गैरोन में हुआ था और उनका पालन-पोषण फ्रांस में ही हुआ। उन्होंने शुरू में एक वास्तुकार के रूप में प्रशिक्षण प्राप्त किया जिसे उन्होंने बहुत अधिक प्रतिबंधात्मक पाया और चित्रकारी की ओर रुख किया।  वह मुख्य रूप से कलम और स्याही, और वॉटर कलर से काम करती है। यह स्वतःस्फूर्त मीडिया उन्हे काम की एक श्रृंखला बनाने के लिए प्रोत्साहित करता है, क्योंकि प्रत्येक चित्र पर नए विचारों के साथ दुबारा काम करना मुश्किल है। वह भारत, फ्रांस और यूके में अपने काम की प्रदर्शनी लगा चुकी हैं।

वह कलाकारों के एक विस्तारित परिवार की सबसे कम उम्र की सदस्य हैं। उनके पिता, शक्ति बर्मन (कोलकाता से) और उनकी फ्रांसीसी मां मेयेट डेल्टियल दोनों प्रमुख कलाकार हैं। और उनकी चचेरी बहन, जयश्री बर्मन और जयश्री के पति, परेश मैती भी नामी कलाकार हैं।

व्यक्तिगत जीवन
--------------

माया बर्मन की 23 साल की उम्र में भारत में विवाह हुआ था और जिनसे बाद में उनकों एक बेटा हुआ। यह शादी दो साल बाद समाप्त हो गई और माया बर्मन अपने बेटे के साथ फ्रांस वापस लोट गई।

पुरस्कार
--------

* युवा चित्रकारों के लिए पुरस्कार - सलोन डे कॉलोमबस (1997)
* सन्नोइस के ललित कला संघ का पुरस्कार (1998)
* सैलून डी'अटोमने पेरिस का पुरस्कार (2000)
* वाटर कलरर्स पेंटिंग सेक्शन सैलोन डे कोमलेस (2001) का पुरस्कार

बाहरी कड़ियाँ
-------------

* Chennai Online review of a Maya Burman show - includes a picture of the artist
* Profile on Saffronart website

संदर्भ
------

 

1. 1 2 3 4  Mini Chandran-Kurian, "Maya Memsaab", *The Times of India*, Nov 10, 2002.
2. ↑  Swapna Sathish, "Heart-felt expressions" Archived 2020-01-21 at the Wayback Machine, *The Hindu*, Aug 16, 2005.
ब्रज में मथुरा, वृन्दाबन, महाबन और गोकुल आदि स्थानों में यमुना नदी पर अनेक धाच निर्मित हैं। इनसे स्नानार्थियों को सुविधा होने के साथ ही साथ यमुना तट के सौंदर्य की भी बृद्धि होती है। वर्तमान काल में यहां पर वहुसख्यक घाट निर्मित हैं, किन्तु पहिले इनकी संखया अल्प थी, कवि जगतनंद ने ब्रज १६ पुराने घाटों का नाम उल्लेख किया है। उनके समय में अरथात १७ वीं शताबदी में यहां पर नये घाट भी निर्मित किये गये थे, जिनकी संख्या कालान्तर में कृमशः वढ़ती रही है।

पुराने घाट
----------

कवि जगतनंद द्वारा उल्लखित पुराने घाटों के नाम निम्नलिखित हैं - 

(१) व्रमहांड घाट (महाबन), 
(२) गौ घाट, 
(३) गोविन्द घाट, 
(४) ठकुरानी घाट, 
(५) यशोदा घाट, 
(६) उत्तरेश्वर घाट (गोकुल), 
(७) वैकुंठ घाट, 
(८) विश्रांत घाट, 
(९) प्रयाग घाट, 
(१०) बंगाली घाट (मथुरा), 
(११) राम घाट, 
(१२) केशी घाट, 
(१३) विहार घाट, 
(१४) चीर घाट, 
(१५) नंद घाट औ 
(१६) गोप घाट (वृन्दाबन) १ 

इस समय मथुरा के घाटों की संख्या विश्राम घाट सहित २५ है। इनमें से १२ घाट विश्राम घाट के उत्तर दिशा में हैं और १२ उसके दक्षिण में हैं। वृन्दाबन में कलियदह से केसीघाट तक अनेक घाट हैं, जिनकी संख्या लगभग ३५ है। इसी प्रकार गोकुल और महाबन में भी कई प्राचीन और प्रसिद्ध घाट निर्मित हैं। ये सब घाट सुन्दर लाल बलुआ प्रस्तर से निर्मित हैं। इनमें से बहुतों पर कलापूर्ण बुर्जियां और छतरियाँ भी निर्मित हैं। इन्हे समय-समय पर अनेक श्रद्धालु राजा-महाराजाओं और समृद्ध व्यक्तियों ने निर्मित कराया है। पिछले अने वर्षो से यमुना नदी ने बहुत घाटों को छोड़ दिया है, जिससे वे शोभाहीन होकर भग्वानस्था में उपेक्षित पड़े हुए हैं। अब भी जव वर्षा ॠतु में यमुना का फैलाव बढ़ जाता है, तब उसका प्रवाह इन सभी धाटों पर होने लगता है। उस समय यमुना तट की जो अनुपम शोभा होती है, ससे दर्शनों का मन मुग्ध हो जाता है।
**मछलीशहर** (Machhlishahr) भारत के उत्तर प्रदेश राज्य के जौनपुर ज़िले में स्थित एक नगर है।

विवरण
-----

मछलीशहर उत्तर प्रदेश का एक प्रमुख नगर और व्यापारिक स्थान है। पूर्वी उत्तर प्रदेश के जौनपुर जिले में स्थित मछलीशहर को तहसील का दर्जा प्राप्त है। नेशनल हाइवे 31 मछलीशहर से होकर गुजरता है जो पश्चिमी तरफ प्रतापगढ़ रायबरेली और लखनऊ को मछलीशहर से जोड़ता है तो पूर्वी तरफ जौनपुर और बनारस से मछलीशहर को जोड़ता है। मछलीशहर सुरक्षित लोकसभा सीट है जिसके तहत पांच विधानसभा आती हैं। मछलीशहर - जंघई - भदोही चार-लेन हाईवे निर्माणाधीन है, जिससे इस क्षेत्र के विकास को गति मिलेगी।

अर्थ-व्यवस्था
-------------

चुंगी चौराहे से लेकर सुजानगंज चौराहे तक मछलीशहर बाजार फैला हुआ है। यहां पर अधिकतर घरों में प्रथमतल पर दुकानें हैं। इसी कारण से मछलीशहर का नगरीकरण वर्टिकल है। यहां जनसंख्या घनत्व दिल्ली की तरह ही काफी ज्यादा है।

जनसांख्यिकी
-----------

2011 की जनगणना के अनुसार, मछलीशहर की जनसंख्या 26,107 है जिसमें 51% पुरूष तथा 49% महिलाएं हैं। यहां की साक्षरता दर 77.43% है जोकि राष्ट्रीय औसत (59.5%) से ज्यादा है। पुरुष साक्षरता दर जहां 83.85% है,वहीं महिलाओं की साक्षरता दर 70.86% है। यहां की 18% आबादी छः साल से कम की है।

संस्कृति
--------

मछलीशहर हिन्दू और मुसलमान में आपसी सौहार्द के लिए विख्यात है। यहां होली, दिपावली तथा ईद बहुत ही हर्षोल्लास के साथ मनाया जाता है।

इन्हें भी देखें
---------------

* जौनपुर ज़िला
* मऊ
* राजेसुल्तानपुर
* फैजाबाद
* अयोध्या
* जौनपुर

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975